יחסי אוסטרליה–דומיניקה

יחסי אוסטרליה–דומיניקה הם היחסים הדיפלומטיים הרשמיים שבין הקהילייה של אוסטרליה לבין קהיליית דומיניקה.

סקירה כללית 
על פי מחלקת החוץ והסחר האוסטרלית בין שתי המדינות יחסים חמים. היחסים בין שתי המדינות מופקדים על הנציבות הגבוהה האוסטרלית בפורט אוף ספיין, בירת טרינידד וטובגו. מן הצד השני, לא מחזיקה דומיניקה באף נציגות באוסטרליה.

אוסטרליה מפעילה בדומיניקה תוכנית עזרה הומניטרית בשם Direct Aid Program שעוזרת בשיפור איכות החיים במדינה; שיפור איכות המים לשתייה, עזרה באספקת החשמל וכו'. התוכנית סיפקה לדומיניקה 1.5 מיליון דולר אמריקאי עזרה הומניטרית לאחר הוריקן מריה שהתחולל במקום בשנת 2017.

שתי המדינות הן חברות בארגון האומות המאוחדות. שוק התיירות והמסחר בין שתי המדינות הוא זניח - כשש מאות מבקרים ממדינה למדינה. בין שתי המדינות מפגשים אחדים של רמי דרג, ואף ביקור רם דרג אחד של השגרירה האוסטרלית לזכויות נשים ובנות שנערך בחודש יוני 2017.

נציגויות דיפלומטיות 
 דומיניקה אינה מיוצגת באוסטרליה, הן בדרג השגרירות והן בדרג הקונסולרי.
 אוסטרליה אינה מיוצגת בדומיניקה, הן בדרג השגרירות והן בדרג הקונסולרי. אוסטרליה האמינה את נציבותה הגבוהה בפורט אוף ספיין, בירת טרינידד וטובגו, על דומיניקה.

קישורים חיצוניים 
 Dominica country brief, מחלקת החוץ והסחר של ממשלת אוסטרליה

הערות שוליים